ประมาณเดือนกันยายนมีอะไรกับแฟน แฟนปล่อยในช่วงมีประจำเดือนวันแรกจนวันสุดท้ายของประจำเดือนค่ะ แต่เค้ากินยาคุมฉุกเฉินในช่วงที่มีเลือดสีน้ำตาลก่อนมีประจำเดือน1วัน แล้วเมื่อวันที่25-26ตุลามีเลือดสีน้ำตาลอ่อนๆออกมาจากช่องคลอดพอเปื้อนกางเกงในค่ะ ตอนแรกเราคิดว่าประจำเดือนคงจะมาแล้วเพราะทุกเดือนจะมีเลือดสีน้ำตาลออกมาก่อนมีประจำเดือนทุกครั้งแต่ครั้งนี้มาแค่25-26มานิดเดียว แล้วหายไปเลยมีแต่ตกขาวมามากแทน จนถึงวันที่ต้องเป็นประจำเดือนคือวันที่28ตุลาประจำเดือนไม่มา ตอนนี้ประจำเดือนขาด12วันแล้วค่ะ จะมีโอกาสท้องมั้ยคะหรือแค่มาช้าเฉยๆจากการกินยาคุมฉุกเฉินคะ
สวัสดีค่ะ การมีเพศสัมพันธ์โดยไม่ได้ป้องกันด้วยถุงยางหรือการใช้ยาคุมชนิดใดๆด้วยเลยนั้น ก็มีโอกาสตั้งครรภ์ได้สูงค่ะ และยิ่งถ้าประจำเดือนไม่มาตามรอบเดือน ช้าไปกว่า 35 วันจากรอบก่อนแล้ว อาจบ่งบอกถึงการตั้งครรภ์ได้ การใช้ยาคุมฉุกเฉินมาก่อนหน้านี้นั้น ถ้าใช้ภายใน 72 ชั่วโมงหลังมีเพศสัมพันธ์ ยามีประสิทธิภาพได้ประมาณ 80-90% แต่ก็อาจทำให้ประจำเดือนมาคลาดเคลื่อนไปได้เช่นกันสามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา ควรไปยืนยันผลที่รพ.และหาสาเหตุต่อไป การมีตกขาวมามาก ไม่ได้บ่งบอกถึงว่าตั้งครรภ์หรือไม่หากจะมีเพศสัมพันธ์แบบสอดใส่ในครั้งต่อๆไป แม้ไม่ลึก ไม่นาน ให้ใส่ถุงยางอนามัยเพื่อป้องกันเอาไว้ทุกครั้งค่ะ หรือกินยาคุมแบบแผงรายเดือน ฉีดยาคุม ฝังยาคุมเพื่อป้องกันไว้ก่อน